Jakk edeneb, tundub, et nüüd on õige algus  tehtud. Räägin konstruktsioonist. Kõik lugejad teavad, et pooldan võimalikult õmblusevaba kudumist, samuti pean lugu ülevalt alla kudumisest. Vale kalkulatsioon, millest kirjutasin eelmises postituses, oleks kohe selgunud, kui oleks ülevalt alla kudunud ja saanud selga proovida. Nüüd tegin teisiti.    Kui küsida, millise tegumoega kampsunit/topi/jakki jne võiks alustada ülevalt alla, ütleks enamus, et raglaanlõikega. Ilmselt populaarsuselt järgmine oleks ümmarguse passega kudum. Kuid raglaan ei sobi kõigile, hiljuti lugesin venekeelses kudumisfoorumis päris huvitavat arutlust teemal, mis figuurile see sobib, kuidas kohendada jne. Vist sama lugu on ümmarguse passega. Nii üks kui teine teeb õlad optiliselt laiemaks jne. See pole minu problee, olen endale teinud nii üht kui teist ja olen rahul. Siiski, puht-teoreetiliselt on huvitav teada, et on veel kolmas võimalus.        Aitab teooriast, mõned pildid kah (aitäh, Anu!):       Järgmine teooria tükk tuleb siis, kui hakkan varrukaid kuduma.    Pühade ajal võib juhtuda, et mul pole interneti ja ma ei saa siia kirjutada. Plaanis on veel n-ö kudumisaasta kokkuvõte. Kas teen kokkuvõtte veel selle aasta sees või juba järgmisel aastal, pole veel teada. Igal  juhul kõigile lugejatele ilusaid pühi ja kena kudumisaastat!